== Ledreborg ==
Han valgte danske løsninger i alle henseender. Således valgte han sin hustru blandt de gamle danske adelsfamilier, og han blev i [[1733]] gift med Hedevig Vind. Desuden solgte han sine familieejendomme i Mecklenburg og afbrød derved effektivt sine bånd til sit fødeland. I stedet ønskede han at blive jordbesidder i Danmark, og det lykkedes ham ved, hvad han tjente som vellønnet embedsmand, og ved salget dels af de meklenborgske ejendomme, dels af sin hustrus herregårde i Vendsyssel at samle så meget, at han kunne købe Lejregård og tilstødende landejendomme. Med basis heri blev [[stamhuset Ledreborg]] oprettet, og det blev i 1750 gjort til et lensgrevskab.
[[Fil:Schloss Ledreborg 2.JPG|thumb|Ledreborg Slot]]
Holstein var meget glad for at opholde sig på Ledreborg, og han byggede en smuk hovedbygning efter tidens mode og anlagde en prægtig have med springvand, alleer og et slags vandfald. Der fandtes i denne have som et udtryk for hans historiske sans et såkaldt ”''historisk og genealogisk peripatetisk Akademi''”, hvor der ved alleer var dannet et slags genealogiske tabeller over de [[Danmark-Norge|danske, norske]] og [[Knud den Stores invasion af England#Danske konger i England|engelske]] kongefamilier med hver enkelt regents navn, fødsels- og dødsår samt vigtigste bedrifter indhuggede i stenstøtter. Desuden fandtes der statuer i legemsstørrelse af de mest centrale heriblandt samt brystbilleder af de oldenborgske konger. Et andet og betydningsfuldt minde om hans åndelige interesser efterlod han sig i form af et bibliotek på 20.000 bind og en håndskriftsamling, der indeholder talrige aktstykker af stor interesse.
Titler Kunst Samfund Historie Lister_over_personer Kultur Videnskab Organisationer